
ΔΕΛΤΙΟ ΤΥΠΟΥ
Υπεγράφη η σύμβαση έργου «ΚΑΤΑΣΚΕΥΗ ΠΕΖΟΓΕΦΥΡΑΣ ΓΙΑ ΤΗΝ ΑΣΦΑΛΗ ΠΡΟΣΒΑΣΗ ΤΩΝ ΜΑΘΗΤΩΝ ΤΟΥ 2ου ΔΗΜΟΤΙΚΟΥ ΣΧΟΛΕΙΟΥ ΘΗΒΑΣ»
      Την Πέμπτη, 3 Σεπτεμβρίου 2026 υπεγράφη η σύμβαση εκτέλεσης έργου «ΚΑΤΑΣΚΕΥΗ ΠΕΖΟΓΕΦΥΡΑΣ ΓΙΑ ΤΗΝ ΑΣΦΑΛΗ ΠΡΟΣΒΑΣΗ ΤΩΝ ΜΑΘΗΤΩΝ ΤΟΥ 2ου ΔΗΜΟΤΙΚΟΥ ΣΧΟΛΕΙΟΥ ΘΗΒΑΣ» στα γραφεία του Δήμου Θηβαίων μεταξύ του Δημάρχου κ. Γεώργιου Αναστασίου, ως νόμιμου εκπροσώπου του Δήμου και του κ. Δημήτριου Κοροπούλη, ως νόμιμου εκπροσώπου της εταιρείας ΛΑΤΩ Α.Τ.Ε.. 
   Το εν λόγω έργο χρηματοδοτείται από το ταμείο Αλληλεγγύης του Υπουργείου Μεταναστευτικής και Ασύλου της Περιφέρειας Στερεάς Ελλάδας με προϋπολογισμό 354.838,71 ευρώ (440.000,00 με ΦΠΑ 24%). 
   Ο Δήμαρχος Θηβαίων, κ. Αναστασίου σημειώνοντας την αναγκαιότητα ενός τέτοιου έργου για την ασφάλεια των μαθητών του 2ου Δημοτικού Σχολείου Θήβας ,δήλωσε επίσης, την ικανοποίησή του ως προς την βαθμιαία υλοποίηση των στόχων της Δημοτικής Αρχής με έργα που διευκολύνουν τη λειτουργικότητα και προωθούν την ασφάλεια των δημοτών.  
